section_heading: Djetinjstvo
paragraph_text: Sveti Vinko se rodio najvjerojatnije 24. travnja 1581. u obitelji seljaka. 1828. selo je preimenovano u čast svetog Vinka u St. Vincent de Paul. Preživljavao je čuvajući ovce i svinje. Kako bi se izvukao iz bijede i materijalno više podigao, roditelji ga odrediše za svećenika. Bilo mu je 15 godina kad je došao u Dax u školu. Marljivo je učio latinski i druge predmete, a za uzdržavanje si je zasluživao kao kućni učitelj djece odvjetnika De Cometa. Tomu se dosjetljivi seljački momak svidio pa je Vinkova oca samo još utvrdio u uvjerenju da je njegov sin sposoban za studij teologije. Stoga ga otac odlučuje dalje financirati te prodaje dio obiteljskog imanja da bi svoga sina s tim novcem mogao poslati na Sveučilište u Toulouseu, da studira teologiju. Svojom je seljačkom pameću razmišljao, da će se ta investicija jednoga dana, kad njegov sin dobije bogatu nadarbinu, posve isplatiti.